**APSTIPRINĀTS**

Rīgas domes Izglītības, kultūras un sporta departamenta 2019. gada 26.martā

iepirkuma komisijas sēdē

protokols Nr. 1

ATKLĀTA KONKURSA

NOLIKUMS

**REKLĀMAS UN INFORMATĪVĀS PUBLICITĀTES MATERIĀLU**

**IZVIETOŠANA MEDIJOS**

ID Nr. RD IKSD 2019/9

Rīga, 2019

1. VISPĀRĪGĀ INFORMĀCIJA
	1. Iepirkuma nosaukums, identifikācijas numurs, iepirkuma veikšanas pamatojums. Reklāmas un informatīvās publicitātes materiālu izvietošana medijos, identifikācijas Nr. RD IKSD 2019/9. Iepirkuma procedūra tiek rīkota, ievērojot Publisko iepirkumu likuma (turpmāk – PIL) 8. panta pirmās daļas 1. punktu (atklāts konkurss).
	2. Pasūtītājs. Pasūtītājs ir Rīgas domes Izglītības, kultūras un sporta departaments (turpmāk – Pasūtītājs vai Departaments), Reģ. Nr. 90011524360, Krišjāņa Valdemāra iela 5, Rīga, LV-1010, tālr. 67026816, e-pasts iksd@riga.lv.
	3. Iepirkuma komisija (turpmāk – Komisija) ir apstiprināta ar Departamenta 22.03.2019. rīkojumu Nr. DIKS-19-363-rs.
	4. Kontaktpersonas
		1. par Iepirkuma organizatoriskiem jautājumiem – Inese Liepa, e-pasts inese.liepa@riga.lv un Inese Cipruse, e-pasts inese.cipruse@riga.lv ;
		2. par iepirkuma priekšmetu un tehnisko specifikāciju – Dzintra Oga-Vasule, e-pasts Dzintra.Oga@riga.lv.
	5. Pretendenti
		1. Pretendents var būt jebkura fiziska vai juridiska persona, šādu personu apvienība jebkurā to kombinācijā, kura ir iesniegusi piedāvājumu atklātā konkursā „Reklāmas un informatīvās publicitātes materiālu izvietošana medijos”, identifikācijas Nr. RD IKSD 2019/9 (turpmāk – Atklāts konkurss).
		2. Ja piedāvājumu iesniedz fizisko vai juridisko personu apvienība jebkurā to kombinācijā (turpmāk – piegādātāju apvienība), piedāvājumā jānorāda persona, kura pārstāv piegādātāju apvienību Atklātā konkursā, kā arī katras personas atbildības apjoms. Ja nav norādīta persona, kura pārstāv piegādātāju apvienību Atklātā konkursā, tad visi piegādātāju apvienības biedri paraksta Atklāta konkursa piedāvājumu.
		3. Visiem Atklāta konkursa pretendentiem piemēro vienādus noteikumus.
	6. Apakšuzņēmēji, personāls un to nomaiņa
		1. Pretendents Atklāta konkursa līguma izpildē ir tiesīgs piesaistīt apakšuzņēmējus.
		2. Apakšuzņēmējs ir pretendenta piesaistīta vai nolīgta persona, kura sniedz pakalpojumus, kas nepieciešami ar Pasūtītāju Atklāta konkursa iepirkuma līguma (turpmāk – Atklāta konkursa līgums) izpildei neatkarīgi no tā, vai šī persona sniedz pakalpojumus pretendentam vai citam apakšuzņēmējam.
		3. Pretendents savā piedāvājumā norāda visus apakšuzņēmējus, kuru sniedzamo pakalpojumu vērtība ir 10 (desmit) procenti no kopējās pretendenta piedāvātās pakalpojuma izpildes vērtības vai lielāka, un katram šādam apakšuzņēmējam izpildei nododamo pakalpojumu daļu.
		4. Pretendents ir tiesīgs bez saskaņošanas ar Pasūtītāju veikt apakšuzņēmēju nomaiņu, kā arī papildu apakšuzņēmēju iesaistīšanu Atklāta konkursa līguma izpildē, izņemot, ja apakšuzņēmējus, uz kuru iespējām Atklātā konkursā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un Atklāta konkursa nolikumā noteiktajām prasībām, pēc Atklāta konkursa līguma noslēgšanas drīkst nomainīt tikai ar Pasūtītāja rakstveida piekrišanu, ievērojot PIL nosacījumus.
		5. Pasūtītājs nepiekrīt pretendenta piedāvājumā norādītā personāla, kuru tas iesaistījis Atklāta konkursa līguma izpildē, par kuru sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmēja, uz kura iespējām Atklātā konkursā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un Atklāta konkursa dokumentos noteiktajām prasībām nomaiņai, ja pastāv kāds no šādiem nosacījumiem:
			1. piegādātāja piedāvātais personāls vai apakšuzņēmējs neatbilst tām paziņojumā par līgumu un Atklāta konkursa dokumentos noteiktajām prasībām, kas attiecas uz piegādātāja personālu vai apakšuzņēmēju;
			2. tiek nomainīts apakšuzņēmējs, uz kura iespējām Atklātā konkursā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un Atklāta konkursa dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Atklātā konkursā izraudzītais pretendents atsaucies, apliecinot savu atbilstību Atklāta konkursa dokumentos noteiktajām prasībām;
			3. piedāvātais apakšuzņēmējs atbilst PIL 42. pantā minētajiem pretendentu izslēgšanas nosacījumiem. Pārbaudot apakšuzņēmēja atbilstību, Pasūtītājs piemēro PIL 42. panta noteikumus.
		6. Atklātā konkursā izraudzītais pretendents (līguma puse) drīkst veikt apakšuzņēmēju nomaiņu PIL noteiktajā kārtībā, ja Atklātā konkursā izraudzītais pretendents (līguma puse) par to paziņojis Pasūtītājam un saņēmis Pasūtītāja rakstveida piekrišanu apakšuzņēmēja nomaiņai vai jauna apakšuzņēmēja iesaistīšanai Atklāta konkursa līguma izpildē. Pasūtītājs piekrīt apakšuzņēmēja nomaiņai vai jauna apakšuzņēmēja iesaistīšanai Atklāta konkursa līguma izpildē, ja uz piedāvāto apakšuzņēmēju neattiecas PIL [42.](http://likumi.lv/doc.php?id=133536#p39.1) pantā un Starptautisko un Latvijas Republikas nacionālo sankciju likuma 11.1 panta pirmajā un otrajā daļā noteiktie pretendentu izslēgšanas nosacījumi.
		7. Pasūtītājs pieņem lēmumu atļaut vai atteikt Atklātā konkursā izraudzītā pretendenta personāla vai apakšuzņēmēju nomaiņu vai jaunu apakšuzņēmēju iesaistīšanu Atklāta konkursa līguma izpildē ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
	7. Piedāvājumu iesniegšanas un atvēršanas vieta, datums, laiks un kārtība
		1. Piedāvājumi Atklātā konkursā ir iesniedzami TIKAI ELEKTRONISKI Elektronisko iepirkumu sistēmas e-konkursu apakšsistēmā (turpmāk - EIS). Ārpus EIS iesniegtie piedāvājumi tiks atzīti par neatbilstošiem Atklāta konkursa nolikuma prasībām. Ja pretendents piedāvājuma datu aizsardzībai izmantojis piedāvājuma šifrēšanu, pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkuma komisijai jāiesniedz elektroniskā atslēga ar paroli šifrētā dokumenta atvēršanai.
		2. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu. Grozījumi vai atsaukums ir iesniedzami TIKAI ELEKTRONISKI, izmantojot Valsts reģionālās attīstības aģentūras uzturētā tīmekļvietnē [www.eis.gov.lv](http://www.eis.gov.lv) pieejamo EIS e-konkursu apakšsistēmu.
		3. Piedāvājumu iesniegšanas termiņš irlīdz 2019. gada 17. aprīlim, plkst.10.00.
		4. Piedāvājumu atvēršana sākas tūlīt pēc piedāvājumu iesniegšanas termiņa beigām EIS, izņemot gadījumu, ja no EIS uzturētāja ir saņemts paziņojums par traucējumiem EIS darbībā, kuru dēļ nav iespējams iesniegt piedāvājumus. Šādā gadījumā tiek pagarināts piedāvājumu iesniegšanas termiņš. Ja no EIS uzturētāja ir saņemts paziņojums par traucējumiem EIS darbībā, kuru dēļ nav iespējams nodrošināt piedāvājumu drošību, Atklāts konkurss tiek pārtraukts un Pasūtītājs publicē paziņojumu par līguma slēgšanas tiesību piešķiršanu un iesniedz to Publikāciju vadības sistēmā.
		5. Iesniegto piedāvājumu atvēršanas process ir atklāts, pretendenti atvēršanas procesam var sekot līdzi EIS vai klātienē Rīgas domes Izglītības, kultūras un sporta departamentā – K. Valdemāra iela 5 (406. kab.), Rīga, LV-1010.
	8. Papildu informācijas sniegšana
		1. Informācijas apmaiņa starp Pasūtītāju un ieinteresētajiem pakalpojuma sniedzējiem Atklāta konkursa gaitā notiek pa pastu vai elektroniski, ievērojot nosacījumu, ka papildu informācijas pieprasījums laikus (skat. Atklāta konkursa nolikuma 1.8.2. apakšpunktu) iesniegts Pasūtītāja 1.4. apakšpunktā norādītajām kontaktpersonām.
		2. Ja ieinteresētais piegādātājs laikus pieprasījis papildu informāciju par Atklāta konkursa dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, Pasūtītājs to sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām.
		3. Papildu informāciju Pasūtītājs nosūta piegādātājam, kas uzdeva jautājumu un vienlaikus ievieto Pasūtītāja pircēja profilā www.eis.gov.lv, norādot arī uzdoto jautājumu.
		4. Pretendentam ir pienākums sekot līdzi turpmākajām izmaiņām Atklāta konkursa nolikumā, kā arī Komisijas sniegtajām atbildēm uz pretendentu jautājumiem, kas tiek publicēti Pasūtītāja pircēja profilā.
		5. Ja Pasūtītājs izdarījis grozījumus Atklātā konkursa nolikumā, Pasūtītājs ievieto šo informāciju par grozījumiem Pasūtītāja pircēja profilā EIS www.eis.gov.lv.
		6. Visa aktuālā informācija par Atklāto konkursu, t.sk. Atklāta konkursa nolikums un atbildes uz ieinteresēto piegādātāju jautājumiem, ir pieejama Pasūtītāja pircēja profilā EIS www.eis.gov.lv.
	9. Piedāvājuma saturs un noformēšanas prasības
		1. Piedāvājums jāiesniedz elektroniski EIS, ievērojot šādas pretendenta izvēles iespējas:
			1. izmantojot EIS piedāvātos rīkus, aizpildot minētās sistēmas Atklātā konkursa sadaļā ievietotās formas;
			2. elektroniski aizpildāmos dokumentus elektroniski sagatavojot ārpus EIS un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
			3. elektroniski (PDF formas veidā) sagatavoto piedāvājumu šifrējot ārpus EIS ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
		2. Sagatavojot piedāvājumu, pretendents ievēro, ka:
			1. pieteikuma veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā;
			2. iesniedzot piedāvājumu, jāizmanto EIS sistēmā iestrādāto paraksta rīku, kas nodrošina elektroniskā dokumenta parakstītāja identitātes apstiprināšanu, vai elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu. Pieteikumu paraksta pretendenta pārstāvis ar pārstāvības tiesībām vai tā pilnvarota persona. Ja pieteikumu paraksta pilnvarota persona, jāpievieno personas ar pārstāvības tiesībām izdota pilnvara (pievienots elektroniski dokumenta oriģināls PDF formātā). Pilnvarā precīzi jānorāda pilnvarotajai personai piešķirto tiesību un saistību apjoms.
		3. Piedāvājums jāiesniedz latviešu valodā, kvalitāti apliecinošie dokumenti var tikt iesniegti citā valodā ar pievienotu pretendenta apliecinātu tulkojumu latviešu valodā.
		4. Pretendents piedāvājuma noformēšanā ievēro Elektronisko dokumentu likumā un Ministru kabineta 2005. gada 28. jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
		5. Piedāvājumā iekļautajiem dokumentiem jābūt skaidri salasāmiem, bez labojumiem, lai izvairītos no jebkādiem pārpratumiem. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
		6. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018. gada 4. septembra noteikumiem Nr. 558 „Dokumentu izstrādāšanas un noformēšanas kārtība”.
		7. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000. gada 22. augusta noteikumiem Nr. 291 „Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.
		8. Visas piedāvātās cenas norāda *euro* (EUR) bez PVN. Iesniedzot piedāvājumu, pretendents pilnībā atzīst visus Atklātā konkursa nolikumā ietvertos nosacījumus.
		9. Piedāvājums jāsagatavo tā, lai nekādā veidā netiktu apdraudēta EIS darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.
		10. Ja piedāvājums vai atsevišķas tā daļas satur komercnoslēpumu, piedāvājuma lapām, kuras satur šāda rakstura informāciju, ir jābūt ar atzīmi „Komercnoslēpums”, izņemot PIL noteiktos gadījumus.
2. INFORMĀCIJA PAR IEPIRKUMA PRIEKŠMETU
	1. Iepirkuma priekšmeta apraksts, tā daļas:
		1. Iepirkuma priekšmeta apraksts: reklāmas un informatīvās publicitātes izvietošana medijos (turpmāk – Pakalpojums) saskaņā ar Atklāta konkursa nolikuma 1. pielikumu „Tehniskā specifikācija”.
		2. Iepirkuma nomenklatūra (CPV kods): 79341000-6 (Reklāmas pakalpojumi).
		3. Pretendents piedāvājumu var iesniegt tikai par pilnu iepirkuma priekšmeta apjomu.
		4. Pretendents var iesniegt tikai 1 (vienu) piedāvājuma variantu.
		5. Līguma darbības termiņš: 12 (divpadsmit) mēneši no Atklātā konkursa līguma noslēgšanas brīža vai līdz līguma kopējās summas sasniegšanai, atkarībā no tā, kurš no nosacījumiem iestājas pirmais.
		6. Kopējā plānotā maksimālā līguma summa (maksimāli iespējamā), kuru Pasūtītājs ir paredzējis, visā iepirkuma līguma termiņā ir EUR 95 460,00 (bez PVN).
		7. Kopējā vērtējamā cena Finanšu piedāvājumājeb kopējā vidējā sadaļu vienību cena (turpmāk – kopējā vērtējamā cena) saskaņā ar Nolikuma 4.pielikumu, ir nosacītā cena, kas kalpo tikai kā piedāvājuma izvēles kritērijs, lai nodrošinātu pilnīgi vienādus nosacījumus visiem pretendentiem. Pēc Atklātā konkursa līguma noslēgšanas Pasūtītājs no uzvarējušā pretendenta pirks Pakalpojumu pēc pieprasījuma par finanšu piedāvājumā norādītām pozīciju vienību cenām.
		8. Pakalpojuma sniegšanas kārtība, līgumslēdzējpušu atbildības nosacījumi, samaksas kārtība par sniegto pakalpojumu noteikta Atklāta konkursa līguma projektā (Atklāta konkursa nolikuma 6. pielikums), kas ir Atklāta konkursa nolikuma neatņemama sastāvdaļa
3. PRASĪBAS, IESNIEDZAMIE DOKUMENTI UN PRETENDENTU ATLASE
	1. Pieteikums dalībai Atklātā konkursā
		1. Pretendenta pieteikums dalībai Atklātā konkursā. Personas, kura paraksta pieteikumu, pārstāvības tiesībām ir jābūt nostiprinātām atbilstoši Latvijas Republikā spēkā esošajos normatīvajos aktos noteiktajam regulējumam.

Pretendentu atlase

* + 1. Pretendentu atlases nosacījumi ir obligāti visiem pretendentiem, kuri vēlas iegūt tiesības slēgt Atklāta konkursa līgumu.
		2. Iesniedzot Atklāta konkursa nolikumā pieprasītos atlases dokumentus, pretendents apliecina, ka tā kvalifikācija ir pietiekama Atklāta konkursa līguma izpildei.
		3. Pretendents kā sākotnējo pierādījumu atbilstībai Atklāta konkursa nolikumā noteiktajām pretendentu atlases prasībām var iesniegt Eiropas vienoto iepirkuma procedūras dokumentu.
		4. Pretendentam saskaņā ar Publisko iepirkumu likuma 49. pantu ir tiesības izvēlēties iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai Atklāta konkursa nolikumā noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai Atklāta konkursa nolikumā noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 procenti no pretendenta piedāvātās Atklātā konkursa līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku (Eiropas vienotā iepirkuma procedūras dokumenta veidlapa pieejama Iepirkumu uzraudzības biroja tīmekļa vietnē <http://iub.gov.lv/lv/node/587>).
		5. Pretendentam ir tiesības iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
		6. Izziņas un citus dokumentus, kurus normatīvajos aktos noteiktajos gadījumos izsniedz kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms to iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

Pretendentu atlases prasības un iesniedzamie dokumenti

|  |  |
| --- | --- |
| **Prasība** | **Iesniedzamais dokuments** |
| * + 1. Pretendents ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs atbilstoši piegādātāja reģistrācijas vai pastāvīgās dzīvesvietas valsts normatīvo aktu prasībām. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus).
 | * + - 1. Pretendenta parakstīts pieteikums dalībai Atklātajā konkursā, kurš sagatavots saskaņā ar Atklāta konkursa nolikuma 2.pielikumā pievienoto formu.
			2. Par Latvijā reģistrētiem pretendentiem Pasūtītājs iegūs informāciju valsts informācijas sistēmās.
			3. Ārvalstī reģistrētam pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka pretendents ir reģistrēts atbilstoši tās valsts normatīvo aktu prasībām.
			4. Ja piedāvājumu iesniedz piegādātāju apvienība vai personālsabiedrība, piedāvājumā papildus norāda personu, kas iepirkumā pārstāv attiecīgo piegādātāju apvienību vai personālsabiedrību, kā arī katras personas atbildības sadalījumu.
 |
| * + 1. Pretendenta apliecinājums par piedalīšanos Atklātajā konkursā, kas jāparaksta pretendenta pārstāvim ar pārstāvības tiesībām vai tā pilnvarotai personai.
 | * + - 1. Pretendenta pieteikums dalībai Atklātajā konkursā atbilstoši Atklātā konkursa 2. pielikumā pievienotai veidlapai.
			2. Pretendenta pārstāvja ar pārstāvības tiesībām izdota pilnvara (oriģināls vai apliecināta kopija) citai personai parakstīt piedāvājumu, ja tā atšķiras no Latvijas Republikas (turpmāk – LR) Uzņēmumu reģistrā norādītās.
			3. Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikuma oriģināls jāparaksta katras personas, kas iekļauta piegādātāju apvienībā, pārstāvim ar pārstāvības tiesībām.
 |
| * + 1. Pretendentam pēdējo 3 (trīs) gadu laikā\* ir pieredze vismaz 2 (divu) līdzīgu pakalpojumu sniegšanā, kas atbilst zemāk minētajām prasībām:
1. par līdzīgu pakalpojumu tiks uzskatīta reklāmas plānošana un izvietošana internetā un/ vai televīzijā un/ vai radio un/ vai preses izdevumos 12 (divpadsmit) mēnešu periodā 1 (vienam) pasūtītājam;
2. vismaz 1 (viena) no norādītajiem izpildītajiem pakalpojumiem apjoms naudas izteiksmē ir ne mazāks kā EUR 90 000 (deviņdesmit tūkstoši *euro*, 00 centi) bez PVN 12 (divpadsmit) mēnešu periodā.
 | * + - 1. Pretendenta sagatavots un parakstīts apliecinājums par pieredzi, ko pretendents iesniedz atbilstoši Atklātā konkursa nolikuma 3. pielikumā „Apliecinājums par pretendenta pieredzi” pievienotai veidlapai.
			2. Apliecinājumam jāpievieno vismaz 2 (divas) atsauksmes no apliecinājumā par pretendenta pieredzi norādītajiem pasūtītājiem.
 |
| * + 1. Pretendentam ir SIA „TNS Latvia” pētījumu kompānijas piedāvātās pilnas paketes mediju pētījumu datu lietošanas tiesības, kas nodrošina iespēju mediju aģentūrai izmantot licencētās datu apstrādes programmatūras un analizēt pilna apjoma datus par Latvijas mediju reklāmas tirgu un pētījumu datus par TV, preses un radio auditoriju.
 | * + - 1. Pretendents iesniedz SIA „TNS Latvia” apliecinājumu, ka Pretendents ir TNS pilnas datu paketes pircējs.
			2. Ja pretendentam SIA „TNS Latvia” pētījumu kompānijas piedāvātās pilnas paketes mediju pētījumu datu lietošanas tiesības šobrīd nav, tad Pretendents iesniedz pretendenta parakstītu apliecinājumu, ka pretendentam uz Atklāta konkursa līguma slēgšanas brīdi būs pieejamas SIA „TNS Latvia” pētījumu kompānijas piedāvātās pilnas paketes mediju pētījumu datu lietošanas tiesības, ko pretendents sagatavo brīvā formā vai izmanto Atklāta konkursa nolikuma 3.pielikumā „Apliecinājums par pretendenta pieredzi” pievienoto veidlapu.
 |
| * + 1. Pretendents ir SIA „Gemius Latvia” interneta datu pircējs.
 | * + - 1. Pretendents iesniedz SIA „Gemius Latvia” apliecinājumu, ka Pretendents ir SIA „Gemius Latvia” interneta datu pircējs.
			2. Ja pretendents šobrīd nav SIA „Gemius Latvia” interneta datu pircējs, tad Pretendents iesniedz pretendenta parakstītu apliecinājumu, ka pretendents uz Atklāta konkursa līguma slēgšanas brīdi būs SIA „Gemius Latvia” interneta datu pircējs, ko pretendents sagatavo brīvā formā vai izmanto Atklāta konkursa nolikuma 3.pielikumā „Apliecinājums par pretendenta pieredzi” pievienoto veidlapu.
 |

\**Pēdējie 3 (trīs) gadi tiek aprēķināti, secīgi skaitot no piedāvājumu iesniegšanas brīža. Piemērs: piedāvājums iesniegts 2019. gada 1. aprīlī par atbilstošu pieredzi, kas ir iegūta pēdējo 3 (trīs) gadu laikā, tiks uzskatīta pieredze, kas iegūta laika posmā no 2016. gada 1. aprīļa līdz piedāvājuma iesniegšanas brīdim.*

| **Nr.p.k.** | **Prasība** | **Iesniedzamie dokumenti** |
| --- | --- | --- |
|  | **Ja Atklātā konkursa līguma izpildē plānots piesaistīt apakšuzņēmējus,** **kuru sniedzamo pakalpojumu vērtība ir 10 (desmit) procenti no kopējās Atklātā konkursa līguma vērtības vai lielāka** |
|  | Pretendents norāda plānotos piesaistāmos apakšuzņēmējus, kuru sniedzamo pakalpojumu vērtība ir 10 % (desmit procenti) no kopējās Atklātā konkursa līguma vērtības vai lielāka, norādot arī katram apakšuzņēmējam izpildei nododamo līguma daļu. | Pretendenta apliecinājums, kas noformēts saskaņā ar paraugu Atklāta konkursa nolikuma 2. pielikumā.  |
|  | Pretendenta piesaistītie apakšuzņēmēji ir informēti un izprot tiem izpildei nododamās līguma daļas raksturu un apjomu, ir spējīgi un gatavi uzņemties veikt šos darbus, ja Pretendents tiks atzīts par Atklātā konkursa uzvarētāju. | Apakšuzņēmēja apliecinājums par gatavību piedalīties darbu veikšanā, norādot tos darbus, kurus viņš paredz veikt atbilstoši Atklāta konkursa nolikuma 2. pielikumā pievienotai veidlapai. |
|  | Apakšuzņēmēja iesniegtos dokumentus paraksta apakšuzņēmēja amatpersona ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona. | Par Latvijā reģistrētiem apakšuzņēmējiem Pasūtītājs iegūs informāciju valsts informācijas sistēmās. Ja dokumentus paraksta paraksttiesīgās personas pilnvarota persona, jāpievieno atbilstoši noformēts pilnvarojuma dokuments.Attiecīgās institūcijas ārvalstīs izsniegta dokumenta kopija, kas apliecina apakšuzņēmēja amatpersonas paraksta tiesības un, ja dokumentus paraksta paraksttiesīgās personas pilnvarota persona, jāpievieno atbilstoši noformēts pilnvarojuma dokuments. |
|  | Apakšuzņēmēji likumā noteiktajā kārtībā ir reģistrēti LR komercreģistrā vai līdzvērtīgā reģistrā ārvalstīs, ja to paredz normatīvie akti. | Par Latvijā reģistrētiem apakšuzņēmējiem Pasūtītājs iegūs informāciju valsts informācijas sistēmās.Attiecīgās institūcijas ārvalstīs izsniegtas reģistrācijas apliecības kopija. |
|  | Apakšuzņēmēji likumā noteiktajā kārtībā ir reģistrēti Latvijas Republikas Valsts ieņēmumu dienesta pievienotās vērtības nodokļa maksātāju reģistrā vai līdzvērtīgā reģistrā ārvalstīs, ja to paredz normatīvie akti. | Par Latvijā reģistrētiem apakšuzņēmējiem Pasūtītājs iegūs informāciju valsts informācijas sistēmās.Attiecīgās institūcijas ārvalstīs izsniegtas reģistrācijas apliecības kopija. |
|  | **Ja piedāvājumu iesniedz piegādātāju apvienība vai personālsabiedrība** |
|  | Ja piedāvājumu iesniedz piegādātāju apvienība, kura uz piedāvājuma iesniegšanas brīdi nav juridiski noformējusi savu sadarbību saskaņā ar Komerclikumu, lai tā tiktu atzīta par pretendentu, ir jāiesniedz visu piegādātāju apvienības dalībnieku parakstīta sadarbības līguma (protokola, vienošanās, cita dokumenta) kopija. | Visu piegādātāju apvienības dalībnieku parakstīta sadarbības līguma (protokola, vienošanās, cita dokumenta) kopija, kurā noteikts, ka visi piegādātāju apvienības dalībnieki solidāri ir atbildīgi par pakalpojuma izpildi un pilnvara galvenajam dalībniekam pārstāvēt piegādātāju apvienību Atklātā konkursā un dalībnieku vārdā parakstīt piedāvājuma dokumentus. Līgumā obligāti ir jābūt fiksētam, kādas personas ir apvienojušās piegādātāju apvienībā, katra piegādātāju apvienības dalībnieka veicamo darbu uzskaitījumam un apjomam, un jābūt apliecinājumam, ka ja piegādātāju apvienībai tiks piešķirtas Līguma slēgšanas tiesības, līdz Līguma noslēgšanai tā tiks reģistrēta kā pilnsabiedrība Latvijas Republikas normatīvajos aktos noteiktajā kārtībā. |
|  | Ja pretendents ir piegādātāju apvienība, Atklāta konkursa nolikumā noteiktās prasības attiecas uz visiem piegādātāju apvienības dalībniekiem, ņemot vērā konkrētās prasības izpildes nosacījumus.Ja pretendents ir personālsabiedrība, Atklāta konkursa nolikumā noteiktās prasības attiecas uz personālsabiedrību un visiem tās biedriem, ņemot vērā konkrētās prasības izpildes nosacījumus. |
|  | **Ja pretendents piesaista personu, uz kuras iespējām pretendents balstās, lai apliecinātu, ka tā kvalifikācija atbilst iepirkuma dokumentos noteiktajām prasībām** |
|  | Pretendents var balstīties uz citu uzņēmēju iespējām, ja tas ir nepieciešams līguma izpildei, neatkarīgi no savstarpējo attiecību tiesiskā rakstura. Ja pretendents piesaista personu, uz kuras iespējām pretendents balstās, lai apliecinātu, ka tā kvalifikācija atbilst iepirkuma dokumentos noteiktajām prasībām, tad pretendentam jāpierāda Iepirkuma komisijai, ka viņa rīcībā būs nepieciešamie resursi, iesniedzot šo uzņēmēju apliecinājumu vai vienošanos par sadarbību iepirkuma līguma izpildei vai nepieciešamo resursu nodošanu pretendenta rīcībā. Pretendents var balstīties uz cita uzņēmēja iespējām, apliecinot atbilstību prasībai par finanšu apgrozījumu, tikai ja līguma izpildei pretendents ar minēto uzņēmēju dibinās personālsabiedrību, tādējādi pierādot, ka minētā persona uzņemsies atbildību pret Pasūtītāju un ar savu saimniecisko vai finansiālo stāvokli garantēs līguma izpildi. |

1. Finanšu piedāvājums
	1. Finanšu piedāvājums sastāv no šādām prasībām un iesniedzamajiem dokumentiem
		1. Finanšu piedāvājums jāiesniedz atbilstoši Atklāta konkursa nolikuma 4.pielikumam „Finanšu piedāvājums” prasībām.
		2. Pretendentam Finanšu piedāvājumā jāaizpilda tikai kolonna, kur norādīts „Aizpilda Pretendents” un pretendents nedrīkst mainīt rindu izvietojumu vai dzēst tekstu.
		3. Izpildītājs ir tiesīgs Atklāta konkursa līguma izpildes laikā Atklāta konkursa nolikuma 4.pielikumā „Finanšu piedāvājums” norādītajām pakalpojumu cenām piemērot atlaidi.
		4. Finanšu piedāvājumā visas cenas jānorāda EUR bez pievienotās vērtības nodokļa ar precizitāti 2 (divas) zīmes aiz komata. Finanšu piedāvājumā piedāvātās pakalpojuma cenas nedrīkst būt izcenotas ar „0” (nulles) vērtību.
		5. Finanšu piedāvājumā norādītajā cenā informatīvā un reklāmas materiālu izvietošanai drukātajos medijos ir iekļautas visas ar Pakalpojumu sniegšanu saistītās izmaksas – pakalpojuma sniegšanas izmaksas saskaņā ar Atklāta konkursa 1. pielikumu „Tehniskā specifikācija” un Atklāta konkursa 5. pielikumu līguma projektu, nodokļi, materiāli, darbaspēka izmaksas, tehniskais nodrošinājumus, u.c.
		6. Finanšu piedāvājumu paraksta pretendenta pārstāvis, kura pārstāvības tiesības ir reģistrētas likumā noteiktajā kārtībā, vai pilnvarotā persona, pievienojot pilnvaru.

1. PIEDĀVĀJUMU VĒRTĒŠANA
	1. Piedāvājuma izvēles kritērijs
		1. Atklāta konkursa nolikuma prasībām atbilstošs saimnieciski visizdevīgākais piedāvājums, kuru nosaka, ņemot vērā tikai kopējo vērtējamo cenu EUR bez PVN (PIL 51. panta ceturtā daļa), kas aprēķināta saskaņā ar Atklāta konkursa nolikuma 4.pielikumu „Finanšu piedāvājums”.
	2. Piedāvājumu vērtēšanas pamatnoteikumi
		1. Komisija piedāvājumu vērtēšanu veic slēgtās sēdēs šādos posmos:
			1. piedāvājumu noformējuma pārbaude;
			2. pretendentu atlase;
			3. finanšu piedāvājuma atbilstības pārbaude;
			4. piedāvājuma vērtēšana atbilstoši piedāvājuma izvērtēšanas kritērijam.
		2. Katrā vērtēšanas posmā vērtē tikai to pretendentu piedāvājumus, kuri nav noraidīti iepriekšējā vērtēšanas posmā.
	3. Piedāvājumu noformējuma pārbaude
		1. Komisija novērtē katra piedāvājuma atbilstību Atklāta konkursa nolikuma noteiktajām piedāvājuma noformējuma prasībām.
		2. Ja piedāvājums neatbilst kādai no piedāvājumu noformējuma prasībām, Komisija var lemt par attiecīgā piedāvājuma tālāku izskatīšanu.
	4. Pretendentu atlase
		1. Komisija novērtē pretendenta atbilstību Atklāta konkursa nolikumā noteiktajām pretendentu atlases prasībām.
		2. Ja pretendents neatbilst kādai no Atklāta konkursa nolikumā noteiktajām pretendentu atlases prasībām, tajā skaitā pieteikumu nav parakstījusi persona ar pārstāvības tiesībām, pretendents tiek izslēgts no turpmākās dalības Atklātā konkursā un tā piedāvājumu tālāk nevērtē.
	5. Finanšu piedāvājumu vērtēšana
		1. Komisija pārbauda vai pretendenta finanšu piedāvājumā, kas sagatavots atbilstoši Atklāta konkursa 4.pielikumam „Finanšu piedāvājums”nav aritmētisku kļūdu un vai pretendents ir ievērojis Atklāta konkursa nolikuma 5. sadaļā noteiktās prasības.
		2. Ja Komisija konstatē aritmētiskas kļūdas, tā tās izlabo. Par kļūdu labojumu un laboto piedāvājuma summu Komisija paziņo pretendentam, kura pieļautās kļūdas labotas. Vērtējot piedāvājumu, Komisija ņem vērā Komisijas veikto aritmētisko kļūdu labojumus.
		3. Ja Komisija konstatē, ka piedāvājums nav iesniegts par pilnu iepirkuma priekšmeta apjomu un/ vai ir iesniegti divi vai vairāki piedāvājuma varianti, pretendents tiek izslēgts no turpmākās dalības Atklātā konkursā un tā piedāvājumu tālāk nevērtē.
		4. Ja Finanšu piedāvājums neatbilst Atklāta konkursa nolikumā izvirzītajām prasībām, tajā skaitā Finanšu piedāvājumā piedāvātā pakalpojuma cena ir izcenota ar „0” (nulles) vērtību, Komisija attiecīgo pretendentu izslēdz no turpmākās dalības Atklātā konkursā un tā piedāvājumu tālāk nevērtē.
		5. Komisija pārbauda, vai nav iesniegts nepamatoti lēts piedāvājums un rīkojas saskaņā ar PIL 53. panta noteikumiem. Ja Komisija konstatē, ka ir iesniegts nepamatoti lēts piedāvājums, tas tiek noraidīts.
		6. Komisija izvērtējot, vai piedāvājums atbilst šķietami nepamatoti lēta piedāvājuma pazīmēm, kura izvēle paaugstina pasūtītāja risku un nav savietojama ar brīvas un taisnīgas konkurences principu, ņem vērā, ka par šķietami nepamatoti lētu piedāvājumu var liecināt viena vai vairākas pazīmes:
			1. cena ir būtiski zemāka par citos piedāvājumos norādīto;
			2. cena būtiski atšķiras no Pasūtītāja rīcībā esošās vai publiski pieejamās informācijas par pakalpojuma izmaksām.
2. PRETENDENTA, KURAM BŪTU PIEŠĶIRAMAS LĪGUMA SLĒGŠANAS TIESĪBAS, PĀRBAUDE
	1. PIL 42.panta pirmās daļas izslēgšanas nosacījumu pārbaude uz piedāvājuma iesniegšanas termiņa pēdējo dienu
		1. Komisija PIL 42. panta izslēgšanas nosacījumu pārbaudi uz piedāvājuma iesniegšanas termiņa pēdējo dienu veic pretendentam, kuram būtu piešķiramas Atklāta konkursa līguma slēgšanas tiesības PIL 42. pantā noteiktajā kārtībā.
		2. Ja veicot pārbaudi, Komisija konstatē PIL 42. panta pirmās daļas 2. punktā minētos apstākļus, tā rīkojas atbilstoši PIL 42. panta piektajai un sestajai daļai.
	2. PIL 42. panta pirmās daļas izslēgšanas nosacījumu pārbaude dienā, kad pieņemts lēmums par iespējamu Atklāta konkursa līguma slēgšanas tiesību piešķiršanu
		1. Komisija PIL 42. panta izslēgšanas nosacījumu pārbaudi dienā, kad pieņemts lēmums par iespējamu Atklāta konkursa līguma slēgšanas tiesību piešķiršanu, veic uz pretendentu, kuram būtu piešķiramas Atklāta konkursa līguma slēgšanas tiesības PIL 42. pantā noteiktajā kārtībā. Iepikuma komisija veic arī Starptautisko un Latvijas Republikas nacionālo sankciju likuma 11.1 panta pirmajā un otrajā daļā noteikto izslēgšanas nosacījumu pārbaudi.
		2. Ja veicot pārbaudi, Komisija konstatē PIL 42. panta pirmās daļas apstākļus, tā rīkojas atbilstoši PIL 42. panta piektajai un septītajai daļai.
3. ATKLĀTA KONKURSA LĪGUMA SLĒGŠANAS TIESĪBU PIEŠĶIRŠANA UN ATKLĀTA KONKURSA LĪGUMA SLĒGŠANA
	1. Lēmuma par Atklāta konkursa rezultātu pieņemšana un paziņošana
		1. Atklātā konkursa līguma slēgšanas tiesības tiks piešķirtas pretendentam, kurš būs iesniedzis Atklāta konkursa nolikuma prasībām atbilstošu saimnieciski visizdevīgāko piedāvājumu ar viszemāko kopējo vērtējamo cenu EUR bez PVN. Visi pretendenti tiek rakstveidā informēti par Atklāta konkursa rezultātu 3 (trīs) darba dienu laikā no lēmuma pieņemšanas dienas, nosūtot paziņojumu uz pretendentu norādīto pieteikumā Atklātajam konkursam elektroniskā pasta adresi saskaņā ar PIL 37. panta ceturto daļu.
		2. Ja Atklātā konkursā nav iesniegti piedāvājumi, Komisija pieņem lēmumu izbeigt Atklātu konkursu bez rezultāta un 3 (trīs) darbdienu laikā pēc tam, kad pieņemts šajā punktā minētais lēmums, iesniedz publicēšanai Iepirkumu uzraudzības birojam paziņojumu par iepirkuma procedūras rezultātu.
	2. Atklāta konkursa līguma slēgšana
		1. Pasūtītājs slēdz Atklāta konkursa līgumu ar pretendentu, kuram saskaņā ar Atklāta konkursa nolikumā noteikto kārtību ir piešķirtas Atklāta konkursa līguma slēgšanas tiesības ne ātrāk kā nākamajā darbdienā pēc nogaidīšanas termiņa beigām. Atklāta konkursa līgums tiek sagatavots, pamatojoties uz Komisijas lēmumu par Atklāta konkursa līguma slēgšanas tiesību piešķiršanu un pretendenta, kuram piešķirtas Atklāta konkursa līguma slēgšanas tiesības, iesniegto piedāvājumu.
		2. Pretendentam, kuram piešķirtas Atklāta konkursa līguma slēgšanas tiesības Atklātā konkursā, Atklāta konkursa līgums jāparaksta 5 (piecu) darbdienu laikā no Pasūtītāja nosūtītā uzaicinājuma uz pretendenta pieteikumā norādīto elektroniskā pasta adresi parakstīt Atklāta konkursa līgumu nosūtīšanas dienas. Ja norādītajā termiņā minētais pretendents neparaksta Atklāta konkursa līgumu, tas tiek uzskatīts par atteikumu slēgt Atklāta konkursa līgumu.
		3. Ja izraudzītais pretendents atsakās slēgt Atklāta konkursa līgumu ar Pasūtītāju, Komisija var pieņemt lēmumu slēgt Atklāta konkursa līgumu ar nākamo pretendentu, kura piedāvājums atbilst Atklāta konkursa nolikuma prasībām un ir nākamais piedāvājums ar viszemāko kopējo vērtējamo cenu EUR bez PVN vai pārtraukt Atklātu konkursu, neizvēloties nevienu piedāvājumu. Ja pieņemts lēmums slēgt iepirkuma līgumu ar nākamo pretendentu, kurš piedāvājis Atklāta konkursa nolikumam atbilstošu piedāvājumu ar viszemāko cenu, bet tas atsakās iepirkuma līgumu slēgt, tas tiek uzskatīts par atteikumu slēgt Atklāta konkursa līgumu, Komisija pieņem lēmumu pārtraukt Atklātu konkursu, neizvēloties nevienu piedāvājumu.
		4. Pēc Pasūtītāja pieprasījuma apvienība, attiecībā uz kuru pieņemts lēmums slēgt Atklāta konkursa līgumu, reģistrē personālsabiedrību Latvijas Republikas Uzņēmumu reģistra Komercreģistrā 10 (desmit) darba dienu laikā no paziņojuma par Atklāta konkursa rezultātiem, ja tas nepieciešams iepirkuma līguma noteikumu sekmīgai izpildei.
		5. Atklāta konkursa līgums ar personālsabiedrību tiek slēgts pēc komersanta reģistrācijas apliecības (kopijas) iesniegšanas Pasūtītājam. Ja 10 (desmit) darba dienu laikā no Pasūtītāja paziņojuma saņemšanas personālsabiedrība netiek reģistrēta, tas tiek uzskatīts par pretendenta (piegādātāju apvienības) atteikumu slēgt iepirkuma līgumu,
		6. Desmit darbdienu laikā pēc tam, kad stājas spēkā Atklāta konkursa līgums vai tā grozījumi, Pasūtītājs savā pircēja profilā ievieto attiecīgi Atklāta konkursa līguma vai tā grozījumu tekstu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības. Atklāta konkursa līguma un tā grozījumu teksts ir pieejams pircēja profilā vismaz visā Atklāta konkursa līguma darbības laikā, bet ne mazāk kā 36 mēnešus pēc Atklāta konkursa līguma spēkā stāšanās dienas.
4. IEPIRKUMA KOMISIJA
	1. Komisija darbojas saskaņā ar PIL, Atklāta konkursa nolikumu un Departamenta izdoto rīkojumu par iepirkuma komisijas izveidošanu. Jautājumos, kas nav noteikti Atklāta konkursa nolikumā, kā arī pretrunu gadījumos, Komisija piemēro PIL un ar to saistītos normatīvos aktus.
	2. Komisijas tiesības:
		1. pieprasīt sniegt detalizētus skaidrojumus par piedāvājumā iesniegto informāciju, kā arī pieprasīt dokumentus vai daļu no tiem, kas apliecina tā atbilstību paziņojumā par līgumu vai Atklāta konkursa dokumentos noteiktajām pretendentu atlases prasībām;
		2. pārbaudīt visu pretendenta sniegto ziņu patiesumu;
		3. pieaicināt Komisijas darbā ekspertus ar padomdevēja tiesībām;
		4. pieprasīt no pretendenta informāciju par piedāvājuma cenas veidošanās mehānismu;
		5. noraidīt nepamatoti lētu piedāvājumu;
		6. veikt citas darbības saskaņā ar PIL, citiem normatīvajiem aktiem un Atklāta konkursa nolikumu.
	3. Komisijas pienākumi:
		1. nodrošināt Atklāta konkursa norisi un dokumentēšanu;
		2. nodrošināt piegādātāju brīvu konkurenci, kā arī vienlīdzīgu un taisnīgu attieksmi pret tiem;
		3. pēc ieinteresēto piegādātāju pieprasījuma normatīvajos aktos noteiktajā kārtībā sniegt informāciju par Atklāta konkursa nolikumu;
		4. vērtēt pretendentus un to iesniegtos piedāvājumus saskaņā ar PIL un Atklāta konkursa nolikumu, izvēlēties piedāvājumu vai pieņemt lēmumu par Atklāta konkursa izbeigšanu, neizvēloties nevienu piedāvājumu;
		5. veikt citas darbības saskaņā ar PIL, citiem normatīvajiem aktiem un Atklāta konkursa nolikumu.
5. PRETENDENTA TIESĪBAS UN PIENĀKUMI
	1. Pretendenta tiesības:
		1. laikus pieprasīt Komisijai papildu informāciju par Atklāta konkursa nolikumu, iesniedzot rakstisku pieprasījumu;
		2. veidot piegādātāju apvienības un iesniegt vienu kopēju piedāvājumu Atklātā konkursā;
		3. pirms piedāvājumu iesniegšanas termiņa beigām grozīt vai atsaukt iesniegto piedāvājumu;
		4. veikt citas darbības saskaņā ar PIL, citiem normatīvajiem aktiem un Atklāta konkursa nolikumu.
	2. Pretendenta pienākumi:
		1. lejupielādējot Atklāta konkursa nolikumu ieinteresētais piegādātājs apņemas sekot līdzi turpmākajām izmaiņām Atklāta konkursa nolikumā, kā arī Komisijas sniegtajām atbildēm uz ieinteresēto piegādātāju jautājumiem, kas tiks publicētas Pasūtītāja pircēja profilā EIS www.eis.gov.lv;
		2. sniegt patiesu informāciju;
		3. rakstveidā, Komisijas norādītajā termiņā, sniegt atbildes un paskaidrojumus uz Komisijas uzdotajiem jautājumiem par piedāvājumu;
		4. pēc Komisijas pieprasījuma, Komisijas norādītajā termiņā, rakstveidā sniegt informāciju par pretendenta piedāvājuma finanšu piedāvājumā norādītās cenas veidošanās mehānismu;
		5. katrs pretendents līdz ar piedāvājuma iesniegšanu apņemas ievērot visus Atklātā konkursa nolikumā minētos noteikumus kā pamatu Atklāta konkursa izpildei;
		6. veikt citas darbības saskaņā ar PIL, citiem normatīvajiem aktiem un Atklāta konkursa nolikumu.
6. PIELIKUMU SARAKSTS

1. pielikums –Tehniskā specifikācija;

2. pielikums –Pieteikuma veidlapa;

3. pielikums –Apliecinājums par pieredzi veidlapa;

4. pielikums –Finanšu piedāvājuma veidlapa;

5. pielikums – Atklāta konkursa līguma projekts.

|  |  |
| --- | --- |
| Komisijas priekšsēdētāja | I. Cipruse |